Obsah

1........... Úvod. 3

2........... Finančný stav fondu k 31. decembru 2012. 4

2.1........ Finančné toky fondu. 4

2.2........ Dôležité transakcie. 6

2.3........ Významná transakcia po dátume nahlasovania. 6

2.4........ Predkladanie účtovných závierok. 6

2.4.1..... Základ pre zostavenie finančných výkazov. 6

2.4.2..... Finančný výkaz fondu pred konsolidáciou k 31. decembru 2012. 7

3........... Platby do fondu a z fondu. 12

3.1........ Právny základ pre platby do fondu pochádzajúce zo všeobecného rozpočtu. 12

3.2........ Prichádzajúce alebo odchádzajúce platby vo všeobecnom rozpočte počas rozpočtového roka 12

3.2.1..... Tvorba rezerv fondu. 12

3.2.2..... Úrok z investícií likvidných aktív fondu. 12

4........... Záväzky fondu. 14

4.1........ Platobná neschopnosť. 15

4.2........ Odmeňovanie EIB.. 15

1. Úvod

Nariadením Rady (ES, Euratom) č. 480/2009 z 25. mája 2009[1] (kodifikované znenie) sa zriadil Garančný fond pre vonkajšie opatrenia (ďalej len „fond“) s cieľom odškodňovať veriteľov Únie v prípade platobnej neschopnosti príjemcov úverov, ktoré poskytla alebo za ktoré sa zaručila Európska únia. V súlade s článkom 7 uvedeného nariadenia Komisia poverila Európsku investičnú banku (EIB) finančným riadením fondu na základe dohody medzi Spoločenstvom a EIB podpísanej 23. novembra 1994 v Bruseli a 25. novembra 1994 v Luxemburgu (ďalej len „dohoda“) a následne zmenenej 17. a 23. septembra 1996, 8. mája 2002, 25. februára 2008 a 9. novembra 2010.

Podľa článku 8 ods. 2 tejto dohody musí EIB každý rok do 1. marca zaslať Komisii výročnú správu o stave fondu a jeho riadení („výkaz o finančných výsledkoch“) a finančný výkaz fondu za predchádzajúci rok („výkaz o finančnom stave fondu“). Ďalšie podrobnosti o správe vzťahujúcej sa na rok 2012 možno nájsť v pracovnom dokumente útvarov Komisie.

Okrem toho sa v článku 8 nariadenia vyžaduje, aby Komisia do 31. mája nasledujúceho roka zaslala Európskemu parlamentu, Rade a Dvoru audítorov správu o stave fondu a jeho riadení za každý rozpočtový rok.

2. Finančný stav fondu k 31. decembru 2012

Finančný stav fondu je sumou všetkých finančných tokov od založenia fondu v roku 1994.

2.1. Finančné toky fondu

Celková výška finančných prostriedkov fondu bola 2 021 926 202,00 EUR (pozri oddiel 3 pracovného dokumentu útvarov Komisie: Výkaz o finančnom stave fondu k 31. decembru 2012, ktorý poskytla EIB). Táto suma je súčtom tokov od momentu, keď bol fond založený:

Garančný fond || Suma k 31. 12. 2012 || Suma k 31. 12. 2011 || Zmena

Rozpočtové platby do fondu || 3 540 394 500,00 || 3 384 734 500,00 || 155 660 000,00

Čisté ročné zostatky z predchádzajúcich rokov || 846 343 661,55 || 802 354 046,04 || 43 989 615,51

Náhrady platieb uskutočnených fondom v prípade platobnej neschopnosti || 578 854 353,78 || 576 705 008,19 || 2 149 345,59

Ostatné záväzky (vrátane vyžiadaných záruk, ktoré ešte neboli vyplatené, a poplatkov za riadenie EIB) || 18 819 492,23 || 770 809,98 || 18 048 682,25

Poplatky prijaté za oneskorené náhrady platieb (v roku 2002) || 5 090 662,91 || 5 090 662,91 || 0,00

Žiadosti o čerpanie zo zdrojov fondu (vrátane vyžiadaných záruk, ktoré ešte neboli vyplatené) || (519 866 214,55) || (477 860 856,19) || (42 005 358,36)

Postupné splátky do rozpočtu (vrátane mimoriadnych splátok do rozpočtu z dôvodu pristúpenia nových členských štátov) || (2 501 391 526,79) || (2 501 391 526,79) || 0,00

Úprava oceňovania portfólia podľa oceňovania IFRS || 53 681 272,87 || (34 197 488,08) || 87 878 760,95

Účtovná hodnota fondu || 2 021 926 202,00 || 1 756 205 156,06 || 265 721 045,94

Účtovná hodnota fondu sa v roku 2012 zvýšila približne o 266 miliónov EUR. To možno vysvetliť takto:

Nárast

· Z rozpočtu sa prispelo do fondu sumou 156 miliónov EUR (výška rezervy), aby sa výška prostriedkov vo fonde upravila na cieľovú úroveň 9 %.

· Čisté príjmy z finančných operácií dosiahli výšku 44 miliónov EUR.

· Náhrady platieb vyplatených z fondu v prípade platobnej neschopnosti vo výške 2 miliónov EUR.

· Záväzok vo výške 18 miliónov EUR, ktorý predstavovalo hlavne čerpanie záruk do fondu (k platbe došlo začiatkom roku 2013).

· Hodnota portfólia sa zvýšila o 88 miliónov EUR v dôsledku kolísania cien v súvislosti s finančnou krízou.

Pokles

· Intervencia zo strany fondu v dôsledku platobnej neschopnosti Sýrie v celkovej výške 42 miliónov EUR, z ktorých malo byť k 31. decembru 2012 ešte zaplatených 18 miliónov EUR (ostatné záväzky).

2.2. Dôležité transakcie

1. V januári 2012 sa príspevok z rozpočtu do fondu vypočítal v súlade s článkom 3 a článkom 5 nariadenia: V článku 3 nariadenia[2] sa stanovuje cieľová suma pre prostriedky vo fonde na úrovni 9 % z celkových splatných kapitálových záväzkov vyplývajúcich z každej operácie plus všetky nezaplatené úrokové pohľadávky. V článku 5 nariadenia sa stanovuje, že suma, ktorá sa má previesť z rozpočtu do fondu v roku n + 1, sa vypočítava na základe rozdielu medzi cieľovou sumou a hodnotou čistých aktív fondu ku koncu roka n – 1, vypočítanou na začiatku roka n. S cieľom upraviť fond na 9 % celkových splatných kapitálových záväzkov sa do rozpočtu na rok 2013 vložila suma 155,66 milióna EUR ako príspevok do fondu. K 31. decembru 2011 cieľová suma predstavovala 1 911,09 milióna EUR, čo zodpovedalo 9 % celkových nesplatených zaručených operácií (21 234,34 milióna EUR). Rozdiel medzi cieľovou sumou a čistými aktívami fondu vo výške 1 755,43 milióna EUR k 31. decembru 2011 sa rovnal 155,66 milióna EUR. Táto suma sa požadovala na tvorbu rezerv fondu na rok 2013 a bola schválená Radou a Európskym parlamentom v novembri 2012. Následne bola zaúčtovaná ako suma, ktorá má byť uhradená z rozpočtu do fondu.

2. Dňa 20. februára 2012 bola z rozpočtu do fondu prevedená suma 260,17 milióna EUR ako suma zodpovedajúca tvorbe rezerv na rok 2012 (pozri podrobnosti v odseku 3.2.1 o tvorbe rezerv fondu).

3. Od novembra 2011 EIB rieši nedoplatky sýrskych úverov so štátnou zárukou[3]. V dôsledku toho a v súlade s dohodou o záruke medzi EÚ a EIB podala EIB v roku 2012 štyri žiadosti o platby z garančného fondu EÚ na celkovú sumu 42 miliónov EUR, z ktorej vrátila 2,15 milióna EUR (pozri bod 4.1 Nesplatené platby).

2.3. Významná transakcia po dátume nahlasovania

Dňa 20. februára 2013 bola z rozpočtu do fondu prevedená suma vo výške 155,66 milióna EUR ako suma zodpovedajúca tvorbe rezerv na rok 2013.

2.4. Predkladanie účtovných závierok

2.4.1. Základ pre zostavenie finančných výkazov

Finančné výkazy fondu sa pripravili v súlade s účtovnými pravidlami, ktoré prijal účtovník Európskej komisie, a to najmä „účtovným pravidlom 11 – Finančné nástroje“, ako je vysvetlené v pracovnom dokumente útvarov Komisie.

2.4.2. Finančný výkaz fondu pred konsolidáciou k 31. decembru 2012

Finančný výkaz fondu pred konsolidáciou je pripravený tak, aby zahŕňal účtovné operácie, ktoré nie sú zahrnuté do finančného výkazu fondu pripraveného EIB (pozri pracovný dokument útvarov Komisie). Tieto operácie je potrebné zahrnúť vzhľadom na platobné neschopnosti, ku ktorým došlo od založenia fondu. Ak sa príjemca úveru garantovaného fondom dostane do platobnej neschopnosti, súvaha pred konsolidáciou by mala obsahovať akékoľvek nedoplatky plus úroky z omeškania a ostatné účtovné položky časového rozlíšenia[4] až do úplného splatenia dlžných súm fondu. Na konci roka teda bude existovať celý súbor finančných výkazov za fond, ktorý sa začlení do konsolidovanej súvahy EÚ. K 31. decembru 2012 došlo k platobnej neschopnosti sýrskych úverov, ktoré sú kryté z fondu a zaznamenané vo finančných výkazoch pred konsolidáciou ako obežné aktíva (postúpené úvery) v celkovej výške 21 873 627,24 EUR, ako aj žiadosti o záruku pre toho istého platobne neschopného dlžníka v celkovej výške 17 982 385,53 EUR zaznamenanej vo finančných výkazoch pred konsolidáciou ako iné pohľadávky a v prípade protistrany ako záväzky (pretože k platbe došlo v januári/februári 2013). Celková suma uvedená v súvahe pred konsolidáciou je teda 2 061 782 214,77 EUR.

Treba upozorniť na to, že v účtoch pred konsolidáciou sa odráža rozhodnutie účtovníka Komisie z 31. januára 2013 platné od finančných období začínajúcich 1. januára 2012 alebo po tomto dátume s cieľom predstaviť finančné aktíva európskych inštitúcií ako obežné/neobežné podľa ich zostatkovej splatnosti, a nie iba ako obežné aktíva. Pre porovnanie sa rozdiel medzi obežnými/neobežnými aktívami uplatňuje aj na údaje z roku 2011. V súvahe predloženej v pracovnom dokumente útvarov Komisie[5] sa však neodzrkadľuje rozhodnutie účtovníka Komisie. Rozhodnutie bolo účinne prijaté príliš neskoro na to, aby bolo zahrnuté do účtov Garančného fondu pre vonkajšie opatrenia, ako uvádza EIB v pracovnom dokumente útvarov Komisie.

2.4.2.1. Garančný fond: Súvaha pred konsolidáciou

Súvaha pred konsolidáciou je prípravou súvahy pred jej začlenením do konsolidovaných finančných výkazov EÚ. Hlavné zmeny sú vysvetlené v poznámkach k súvahe.

Súvaha: aktíva v EUR || 2012 || 2011

NEOBEŽNÉ AKTÍVA || ||

Dlhodobé investície: || 1 347 503 201,55 || 994 147 018,00

Portfólio AFS – náklady || 1 277 457 029,68 || 986 847 999,50

Portfólio AFS – aktuárske rozdiely || 1 937 127,51 || 1 281 526,63

Portfólio AFS – úprava na reálnu hodnotu || 52 128 946,59 || (11 104 971,28)

Portfólio AFS – časové rozlíšenie || 15 980 097,77 || 17 122 463,15

Neobežné aktíva spolu || 1 347 503 201,55 || 994 147 018,00

|| ||

OBEŽNÉ AKTÍVA || ||

Krátkodobé investície || 268 067 766,99 || 200 405 636,14

Portfólio AFS – náklady || 265 916 314,50 || 220 037 760,00

Portfólio AFS – aktuárske rozdiely || (2 383 541,31) || (368 459,65)

Portfólio AFS – úprava na reálnu hodnotu || 1 540 460,39 || (23 084 885,85)

Portfólio AFS – časové rozlíšenie || 2 994 533,41 || 3 821 221,64

Krátkodobé pohľadávky || 196 117 402,09 || 260 170 000,00

Príspevok z rozpočtu EÚ || 155 660 000,00 || 260 170 000,00

Postúpené úvery || 21 873 627,24 || –

Ostatné pohľadávky: vyžiadaná záruka || 17 982 385,53 || –

Ostatné pohľadávky: kupón || 601 389,32 || –

Peňažné prostriedky a peňažné ekvivalenty || 250 093 844,14 || 301 482 501,92

Bežné účty || 8 074 235,40 || 1 340 446,23

Krátkodobé vklady – nominálne || 242 000 000,00 || 299 600 000,00

Vzniknuté úroky z krátkodobých vkladov || 19 608,74 || 542 055,69

Obežné aktíva spolu || 714 279 013,22 || 762 058 138,06

|| ||

SPOLU || 2 061 782 214,77 || 1 756 205 156,06

Súvaha: Pasíva v EUR: || 2012 || 2011[6]

|| ||

A. VLASTNÉ IMANIE || ||

Kapitál (garančný fond) || 1 039 002 973,21 || 883 342 973,21

Vyplatené príspevky || 883 342 973,21 || 623 172 973,21

Pridelené, ale ešte nesplatené príspevky || 155 660 000,00 || 260 170 000,00

Rezervné fondy || 53 681 272,87 || (34 197 488,08)

Prvé použitie – reálna hodnota rezerv || 11 865,89 || (7 630,95)

Zmeny reálnej hodnoty aktív AFS || 53 669 406,98 || (34 189 857,13)

Akumulovaný prebytok/deficit || 906 288 860,95 || 864 136 059,99

Prevedené zostatky || 906 288 860,95 || 864 136 059,99

Hospodársky výsledok za rok || 43 929 330,40 || 42 152 800,96

Vlastné imanie spolu || 2 042 902 437,43 || 1 755 434 346,08

|| ||

OBEŽNÉ PASÍVA || ||

Záväzky || 18 879 777,34 || 770 809,98

Splatné záruky || 17 982 385,53 ||

Ostatné || 837 106,70 || 770 809,98

Ostatné (manipulačné poplatky) || 60 285,11 || –

Obežné záväzky spolu || 18 879 777,34 || 770 809,98

|| ||

SPOLU || 2 061 782 214,77 || 1 756 205 156,06

Poznámky k súvahe

· „Krátkodobé pohľadávky/iné“ obsahujú výšku rezervy na rok 2013, ktorá má byť uhradená z rozpočtu EÚ do fondu začiatkom roka 2013. Zahŕňajú aj postúpené úvery, za ktoré už fond platil ako ručiteľ, ako aj sumy, ktoré boli vyžiadané, ale zatiaľ nevyplatené (platby v januári/februári 2013). Tieto sumy zahŕňajú kapitál, úroky a sankcie, ktoré majú byť prevedené do rozpočtu Európskej únie po uvoľnení záruky fondu. Ostatné pohľadávky predstavujú kupóny, ktoré sú splatné, ale v termíne súvahy neboli zaplatené.

· Rozdiel v „akumulovanom prebytku“ vo vlastnom imaní v porovnaní s finančným stavom fondu uvedeným v pracovnom dokumente útvarov Komisie je vysvetlený postupnými prevodmi požiadaviek na čerpanie a sankcií do fondu.

· „Záväzky“ v roku 2012 zahŕňajú nezaplatené záruky v súvahe, časovo rozlíšené poplatky za náhrady platieb splatné v prospech EIB po úhrade sankčných poplatkov do fondu, províziu EIB za správu a poplatky za audit.

· V rokoch 2012 a 2011 Komisia nezaznamenala žiadne zníženia hodnoty v súvislosti so štátnymi alebo štátom garantovanými dlhopismi v portfóliu fondu.

· V dokumente útvarov Komisie sa nachádza analýza expozície fondu voči riziku štátneho dlhu v jednotlivých členských štátoch EÚ.

2.4.2.2. Garančný fond: výkaz hospodárskeho výsledku pred konsolidáciou

Rovnakým spôsobom ako v súvahe sa pripraví výkaz hospodárskeho výsledku pred konsolidáciou, aby sa mohol začleniť do konsolidovaných účtov EÚ. Hlavné úpravy sú vysvetlené v poznámke k výkazu hospodárskeho výsledku pred konsolidáciou.

Konsolidovaný výkaz hospodárskeho výsledku v EUR || 2012 || 2011

|| ||

Výnosy z finančných operácií || 47 722 795,64 || 44 976 268,71

Príjmy z úrokov || ||

Výnosy z úrokov z peňažných prostriedkov a peňažných ekvivalentov || 2 152 817,58 || 4 118 369,38

Príjmy z úrokov z aktív AFS || 36 869 194,02 || 40 771 673,71

Iné príjmy z úrokov || 104 765,51 || 86 225,62

Realizované zisky z predaja aktív AFS || 8 596 018,53 ||

Výdavky na finančné operácie || (3 793 465,24) || (2 823 467,75)

Realizované straty z predaja aktív AFS || (2 781 347,56) || (1 940 019,61)

Iné finančné poplatky || (1 012 117,68) || (883 448,14)

z toho: poplatky za riadenie || (805 306,70) || (739 809,98)

z toho: manipulačné poplatky || (60 285,11) ||

Prebytok z neprevádzkovej činnosti || 43 929 330,40 || 42 152 800,96

|| ||

Hospodársky výsledok za rok || 43 929 330,40 || 42 152 800,96

Poznámka k výkazu hospodárskeho výsledku pred konsolidáciou:

„Iné finančné poplatky“ zahŕňajú províziu EIB za riadenie, poplatky za audit a časovo rozlíšené poplatky za náhrady platieb splatné v prospech EIB po úhrade splatných sankčných poplatkov do fondu.

3. Platby do fondu a z fondu

V tomto oddiele sú vysvetlené finančné toky, ktoré plynú do fondu alebo z fondu.

3.1. Právny základ pre platby do fondu pochádzajúce zo všeobecného rozpočtu

Nariadenie sa zmenilo v roku 2007[7] s cieľom zaistiť efektívnejšie využívanie rozpočtových prostriedkov tým, že by sa tvorba rezerv fondu uskutočňovala na základe zistenej sumy zaručených nesplatených úverov.

Cieľovou sumou je 9 % nesplatených úverov a nesplatených zaručených úverov vrátane všetkých druhov krytých operácií (úvery EIB, úvery v rámci makrofinančnej pomoci a úvery Euratomu) mimo EÚ. Na základe rozdielu medzi cieľovou sumou a hodnotou čistých aktív fondu sa stanoví výška rezervy, ktorá sa prevedie z rozpočtového riadku 01 04 01 14 „Tvorba rezerv garančného fondu“ do fondu alebo, v prípade prebytku, prevod z fondu do rozpočtu.

Suma vyhradená na financovanie fondu pochádza z rozpočtového riadku 01 04 01 14 „Tvorba rezerv garančného fondu“ v kapitole 4 (vonkajšie vzťahy). V tomto kontexte treba poznamenať, že Komisia vydala v roku 2013 a legislatívny návrh na poskytovanie vonkajších úverov pre EIB na roky 2014 – 2020, o ktorom sa v súčasnosti diskutuje na úrovni Rady a Parlamentu. Výsledok týchto diskusií bude mať významný vplyv na sumy potrebné na financovanie garančného fondu, pretože jeho veľkosť je priamo závislá od zahrnutých nesplatených súm.

3.2. Prichádzajúce alebo odchádzajúce platby vo všeobecnom rozpočte počas rozpočtového roka

3.2.1. Tvorba rezerv fondu

Na základe nesplatených zaručených operácií k 31. decembru 2010 vo výške 16 360,73 milióna EUR sa do rozpočtového riadka 01 04 01 14 „Tvorba prostriedkov garančného fondu“ na rok 2010 vo výkaze výdavkov všeobecného rozpočtu Európskej únie na rok 2012 vložila suma 260,17 milióna EUR zodpovedajúca tvorbe prostriedkov z roku 2009. Táto suma sa z rozpočtu do fondu splatila 20. februára 2012 jedným prevodom.

3.2.2. Úrok z investícií likvidných aktív fondu

3.2.2.1. Investičná politika

Likvidné aktíva fondu sa investujú v súlade so zásadami hospodárenia stanovenými v prílohe k dohode v znení zmien[8]. Podľa týchto dohôd sa na krátkodobé investície (nepresahujúce jeden rok) musí použiť 20 % fondu. Tieto investície zahŕňajú cenné papiere s pohyblivou úrokovou mierou bez ohľadu na dátum ich splatnosti a cenné papiere s pevne stanovenou úrokovou mierou s maximálne jednoročnou zostávajúcou lehotou splatnosti bez ohľadu na ich pôvodnú lehotu splatnosti. Je to z toho dôvodu, že cenné papiere s pevne stanovenou úrokovou mierou sa uhrádzajú vo výške 100 % ich nominálnej hodnoty na konci lehoty ich platnosti, zatiaľ čo cenné papiere s pohyblivou úrokovou mierou sa zvyčajne môžu kedykoľvek predať za cenu blízku hodnote 100 %, a to bez ohľadu na čas, ktorý zostáva do ich splatnosti, pokiaľ sa v ich úverovom rozpätí odzrkadľujú ich úverové charakteristiky. Na udržanie rovnováhy medzi rôznymi nástrojmi poskytujúcimi požadovanú likviditu sa najmenej 100 miliónov EUR ponecháva v nástrojoch peňažného trhu, najmä v bankových vkladoch.

Zoznam bánk oprávnených prijímať vklady schválila Komisia a EIB. Zoznam sa pravidelne reviduje so zreteľom na zmeny v hodnotení bánk. Všetky banky majú hodnotenie od agentúry Moody’s najmenej na úrovni stupňa P1 pre krátkodobé investície, alebo ekvivalentné hodnotenie od agentúry Standard & Poor’s alebo agentúry Fitch. Investície realizované týmito bankami sa riadia pravidlami, ktorých cieľom je zabezpečiť konkurenčnú návratnosť a vyhnúť sa koncentrácii rizika.

3.2.2.2. Výkonnosť

Fond dosiahol v tomto roku maximálny výnos + 7,7963 %.

V roku 2012 spojenie slabého rastu a prerozdelení portfólia spôsobené obavami týkajúcimi sa rizika štátneho dlhu v periférnych krajinách viedlo k historicky najnižším výnosom v prípade dlhu vysoko hodnotených štátov. Finančná fragmentácia medzi hlavnými a periférnymi krajinami bola najvyššia v oblasti úniku kapitálu z periférnych oblastí.

V tomto kontexte zohrala ECB významnú úlohu súvisiacu so štátnymi dlhopismi v roku 2012. V prvom štvrťroku sa prostredníctvom jej neobmedzených prísunov likvidity a dvoch trojročných dlhodobejších refinančných operácií zmiernili finančné problémy na strane bánk a uľahčilo sa umiestňovanie cenných papierov určitých štátov, najmä Španielska a Talianska. Ku koncu roka po oznámení programu odkupovania štátneho dlhu (t. j. priame menové transakcie alebo OMT) potom ECB iniciovala podstatné zúženie rozpätí zraniteľnejších členských štátov eurozóny.

Tento vývoj, ako aj iné opatrenia prijaté v reakcii na krízu pozitívne ovplyvnili výkonnosť fondu (podrobnejšie informácie pozri v oddiele 1.4. „Výnosnosť“ v pracovnom dokumente útvarov Komisie).

3.2.2.3. Výnosy z finančných operácií

V roku 2012 dosiahli príjmy z úrokov z peňažných prostriedkov a peňažných ekvivalentov a cenných papierov celkovú výšku 47 722 795,64 EUR, a to v tejto štruktúre:

Opis: || 2012 || 2011

Výnosy z úrokov z peňažných prostriedkov a peňažných ekvivalentov || 2 152 817,58 || 4 118 369,38

úroky prijaté z krátkodobých vkladov || 2 660 950,98 || 3 797 877,59

zmeny v úrokoch z krátkodobých vkladov || (522 446,95) || 302 578,68

úroky z bežných bankových účtov || 14 313,55 || 17 913,11

Príjmy z úrokov z aktív AFS || 36 869 194,02 || 40 771 673,71

úroky prijaté z portfólia k dispozícii na predaj || 38 824 106,90 || 41 853 323,85

zmeny v úrokoch z portfólia k dispozícii na predaj || (1 367 664,30) || (650 729,87)

prémie/zrážky || (587 248,58) || (430 920,27)

Príjem z pôžičiek cenných papierov || 104 765,51 || 86 225,62

Realizovaný zisk z predaja finančných aktív || 8 596 018,53 || –

Úrok z finančnej investície likvidných aktív fondu || 47 722 795,64 || 44 976 268,71

Získané úroky sú zaznamenané vo výsledkoch rozpočtového roka.

3.2.2.4. Výdavky na finančné operácie

Výdavky na finančné operácie dosiahli (3 793 465,24 EUR), pričom (2 781 347,56 EUR) sa týkalo strát z predaja aktív k dispozícii na predaj. Zvyšok zahŕňa poplatky EIB za správu (805 306,70 EUR), iné finančné poplatky (114 725,87 EUR), poplatky za externý audit (31 800,00 EUR) a manipulačné poplatky (60 285,11 EUR).

4. Záväzky fondu

Záväzky fondu zodpovedajú všetkým finančným záväzkom, ktoré má fond splatiť.

4.1. Platobná neschopnosť

· Požiadavky na čerpanie z garančného fondu v dôsledku platobnej neschopnosti

V dôsledku zhoršujúcej sa situácie v Sýrii Rada pre zahraničné veci, Európsky parlament a Rada prijali v roku 2011 niektoré rozhodnutia týkajúce sa uvedenej krajiny. Predovšetkým zakázali vyplácanie platieb zo strany EIB v súvislosti s existujúcimi úverovými dohodami medzi Sýriou a EIB a takisto pozastavili zmluvy o technickej pomoci EIB pre štátne projekty v Sýrii. Toto rozhodnutie sa následne skonsolidovalo v rozhodnutí Rady 2011/782/SZBP z 1. decembra 2011 a nariadení Rady (EÚ) č. 36/2012 z 18. januára 2012.

V následnosti na to EIB od mája 2011 nerealizovala žiadnu novú finančnú operáciu a od novembra 2011 až do ďalšieho oznámenia pozastavila každé prebiehajúce vyplácanie a služby technickej pomoci Sýrskej arabskej republike.

Zatiaľ čo v posledných rokoch Sýria v plnej miere a načas splácala svoje úvery banke, od novembra 2011 EIB čelí nedoplatkom sýrskych štátnych pôžičiek[9]. V dôsledku toho a v súlade s dohodou o záruke medzi EÚ a EIB podala EIB v roku 2012 štyri žiadosti o platby z garančného fondu EÚ na celkovú sumu 42 miliónov EUR. V roku 2012 sa realizovali dve platby (24 miliónov EUR) a 2,1 milióna EUR bolo vrátených. Platby na základe dvoch ďalších žiadostí (17,9 milióna EUR) sú splatné v prvom štvrťroku 2013.

· Udalosti po období vykazovania

Do 30. apríla 2013 boli podané tri ďalšie žiadosti súvisiace s platobnou neschopnosťou v Sýrii na celkovú sumu 16,2 milióna EUR.

4.2. Odmeňovanie EIB

V druhej dodatkovej dohode k dohode podpísanej 26. apríla a 8. mája 2002 sa stanovuje, že odmeňovanie banky sa vypočíta tak, že pri každej tranži aktív fondu sa použijú degresívne ročné sadzby poplatkov. Tieto odmeny sa vypočítavajú na základe ročných priemerných aktív fondu.

Odmena banky na rok 2012 bola stanovená vo výške 805 306,70 EUR a bola zaznamenaná vo výkaze hospodárskeho výsledku a ako prírastky (záväzky) v súvahe.

[1] Ú. v. EÚ L 145, 10.6.2009, s. 10 (ďalej len „nariadenie“).

[2] V nariadení sa stanovuje, že operácie týkajúce sa pristupujúcich krajín kryté fondom zostávajú po dátume ich pristúpenia naďalej kryté zárukou EÚ. Od tohto dátumu však prestávajú byť vonkajšími opatreniami EÚ, sú kryté priamo všeobecným rozpočtom Európskej únie, a nie fondom.

[3] Uvedené nedoplatky sú čiastočne spôsobené tým, že z dôvodu viacerých rôznych sankčných režimov príslušné banky blokujú prevody fondov zo Sýrie do EIB.

[4] Medzi ostatné položky časového rozlíšenia patrí prípadný kurzový rozdiel, ktorý sa radí medzi ostatné záväzky (predovšetkým poplatky za náhrady platieb splatné EIB).

[5] Pracovný dokument útvarov Komisie, oddiel 3: Výkaz o finančnom stave fondu k 31. decembru 2012.

[6] V správe za rok 2011 sa vyskytla chyba nahlásená na úrovni kapitálu a akumulovaného prebytku, ktorá nemala vplyv na celkovú nahlásenú sumu. Porovnateľné údaje za rok 2011 boli následne opravené.

[7] Nariadenie Rady (ES, Euratom) č. 89/2007 z 30. januára 2007, ktorým sa mení a dopĺňa nariadenie Rady (ES, Euratom) č. 2728/94, ktorým sa zriaďuje Garančný fond pre vonkajšie opatrenia, Ú. v. EÚ L 22, 31.1.2007, s. 1.

[8] Zmenené dodatkovou dohodou č. 1 zo 17. a 23. septembra 1996, dodatkovou dohodou č. 2 z 26. apríla/8. mája 2002, dodatkovou dohodou č. 3 z 25. februára 2008 a dodatkovou dohodou č. 4 z 9. novembra 2010.

[9] Uvedené nedoplatky sú čiastočne spôsobené tým, že z dôvodu viacerých rôznych sankčných režimov príslušné banky blokujú prevody fondov zo Sýrie do EIB.